Ο Ρατατούης

Ο Ρατατούης (αγγλικός τίτλος Ratatouille) είναι η όγδοη ταινία των Pixar Animation Studios σε συνεργασία με την Walt Disney Pictures. Η ταινία σκηνοθετείται από τον Μπραντ Μπερντ, σκηνοθέτη και της ταινίας Οι απίθανοι). Το σενάριο υπογράφει ο ίδιος, ο Τζαν Πινκάβα και ο Τζιμ Τζιαμποτσίνο. Η μουσική της ταινίας είναι του Μάικλ Τζακίνο. Η ταινία κέρδισε το Όσκαρ Καλύτερης Ταινίας Κινουμένων Σχεδίων το 2007. Βασικός πρωταγωνιστής είναι ο Ρέμι το ποντίκι.

 Πλοκή 
Η ταινία περιγράφει την ιστορία του Ρεμί, ενός καλοφαγά ποντικού που θέλει να γίνει μάγειρας στο καλύτερο εστιατόριο του Παρισιού. Έτσι λοιπόν αποφασίζει να βοηθήσει ένα δόκιμο  μάγειρα στο εν λόγω εστιατόριο. Ο καλύτερος κριτής όλης της χώρας επισκέπτεται το εστιατόριο και ο Ρεμί φτιάχνει ένα απλό φαγητό το οποίο εκπλήσσει τον κριτή, γιατί είχε να το γευτεί από τα παιδικά του χρόνια. Όταν ο κριτής δοκιμάζει το υπέροχο αυτό φαγητό (Ρατατούι), γράφει σε όλες τις εφημερίδες του Παρισιού τις καλύτερες κριτικές. Οπότε το εστιατόριο  αρχίζει να γίνεται διάσημο και πάλι και να αποκτά όλο και περισσότερους πελάτες. Μέσα από όλη αυτή την ιστορία υπάρχει και εγκιβωτισμός,  δηλαδή μία ιστορία μέσα σε μία άλλη. Ανακαλύπτουμε, λοιπόν, πως ο Λιγκουίνι, ο μάγειρας που βοήθησε αυτός ο ποντικός, έχει κληρονομήσει το εστιατόριο από τον πατέρα του Γκουστό. Τέλος, ο Λιγκουίνι αναγνωρίζει πως ο  Ρεμί, ένας ποντικός, έχει φτιάξει τόσο υπέροχες γεύσεις για όλο το εστιατόριο και πως αντί για αυτόν αξίζει τα συγχαρητήρια ο Ρεμί.

 Ηθοποιοί 
 Ρόλος  Ηθοποιός  Μεταγλώττιση Ρεμί  Πάτον Όσβαλντ  Βασίλης Χαραλαμπόπουλος Λιγκουίνι  Λου Ρομάνο  Φώτης Σπύρος Άντον Ίγκο  Πήτερ Ο' Τουλ  Γιώργος Κοτανίδης Ντζάνγκο, Πατέρας του Ρεμί  Μπράιαν Ντένεχι  Κώστας Τριανταφυλλόπουλος Σκίνερ  Ίαν Χολμ Κώστας Δαρλάσης Κολέτ  Τζανίν Γκαροφάλο Βίκυ Πετρίδη Αύγουστος Γκουστό  Μπραντ Γκάρεντ  Μανώλης Γιούργος Μουστάφα  Τζον Ράτσενμπεργκερ  Άλκης Ζερβός αφηγητής στην τηλεόραση  Στέφαν Ρου  Ηλίας Μαμαλάκης

 Box office 
Με προϋπολογισμό 150 εκατομμύρια δολάρια η ταινία έκανε άνοιγμα τριημέρου στην 1η θέση με 47 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 206,4 εκατομμύρια δολάρια και στον υπόλοιπο κόσμο συγκέντρωσε 417,3 εκατομμύρια δολάρια. Παγκοσμίως απέφερε 623,7 εκατομμύρια δολάρια.

 Παραπομπές 

 Εξωτερικοί σύνδεσμοι 


Ρατατουης
Ρατατουης
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες
Κατηγορία:Ταινίες παραγωγής Pixar
Κατηγορία:Ταινίες παραγωγής Walt Disney Pictures
Κατηγορία:Έργα με θέμα τη διατροφή
Κατηγορία:Κωμικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2007
Κατηγορία:Όσκαρ Καλύτερης Ταινίας Κινουμένων Σχεδίων
Κατηγορία:Χρυσή Σφαίρα Καλύτερης Ταινίας Κινουμένων Σχεδίων
Κατηγορία:Ταινίες με μουσική σύνθεση Μάικλ Τζακίνο